בן תורג'מן

בן תורג'מן (נולד ב-9 בינואר 1989) הוא כדורגלן ישראלי המשחק בעמדת המגן השמאלי.

קריירה
תורג'מן נולד בנצרת עילית למשה תורג'מן, יליד מרוקו, ולאודליה לבית כהן, ילידת ישראל, והחל לשחק כדורגל במחלקת הנוער של הפועל נצרת עילית. ב-18 בנובמבר 2006 ערך את הופעת הבכורה שלו בקבוצה הבוגרת של המועדון, בתיקו 1–1 נגד עירוני קריית שמונה במסגרת הליגה הלאומית, ובמשחק זה גם הבקיע את שער הבכורה שלו בקריירה. בעונה זו ערך בסך הכל שש הופעות ליגה במדי הקבוצה הבוגרת, ובמקביל המשיך לשחק בקבוצת הנוער, במדיה שיחק גם בעונה שלאחר מכן. במהלך עונת  החל לקבל דקות משחק רבות יותר בקבוצה הבוגרת, לאחר שירדה לליגה הארצית, ולקראת סיום העונה תפס מקום קבוע בהרכב הקבוצה וסייע לה להעפיל בחזרה לליגה הלאומית. בעונה שלאחר מכן שותף רק בשלושה משחקי ליגה לאחר שהיה פצוע במשך רוב שלבי העונה, אך בעונת  חזר להרכב הקבוצה, ובמשך שלוש עונות היה המגן השמאלי הבכיר במועדון.

בקיץ  חתם בהפועל באר שבע מליגת העל ביחד עם חברו לקבוצה בן ביטון. ב-30 בדצמבר 2013 ערך את הופעת הבכורה שלו בליגת העל, בניצחון 3–1 נגד הפועל תל אביב, בעקבות פציעתו של אופיר דוידזאדה, המגן השמאלי הבכיר של הקבוצה. לאחר שדוידזאדה לא הצליח להתאושש מהפציעה תפס את מקומו בהרכב עד לסיום עונת 2013/2014 וערך בסך הכול 15 הופעות ליגה.

ב-10 ביוני 2014 הושאל להפועל עכו, ובמדיה ערך 16 הופעות ליגה. בפברואר  הצטרף להפועל פתח תקווה, במדיה ערך תשע הופעות ליגה ובתום עונת 2014/2015 ירד עמה לליגה הלאומית. בקיץ 2015 חזר להפועל באר שבע, ושותף בשמונה משחקי ליגה בעונת 2015/2016, בה זכתה הקבוצה באליפות ראשונה לאחר 40 שנה. בעונת 2016/2017 שותף ב-14 משחקי ליגה, זכה עם הקבוצה באליפות שנייה ברציפות, וכן זכה עמה בתואר אלוף האלופים ובגביע הטוטו.

ב-18 ביוני 2017 חתם בבני יהודה תל אביב. ב-6 באוגוסט 2017 ערך את הופעת הבכורה שלו במועדון, במשחק מול מכבי פתח תקווה בגביע הטוטו. בעונת 2017/2018 ערך 29 הופעות ליגה והיה שותף להעפלתה של הקבוצה לפלייאוף העליון.

ב-13 בינואר 2019 חזר להפועל באר שבע, אך ערך רק שלוש הופעות בכל המסגרות ושוחרר בתום העונה. ב-13 ביולי 2019 חתם במכבי נתניה. במדי הקבוצה ערך 11 הופעות ליגה בכל המסגרות.

ב-20 בינואר 2020 חתם בבני סכנין מהליגה הלאומית עד לסיום העונה.

ב-9 ביולי 2020 חזר לקבוצת נעוריו הפועל נוף הגליל, אך ב-5 בנובמבר 2020 חתם בהפועל אדומים אשדוד מליגה א' דרום.

ב-7 בספטמבר 2021 חתם במועדון ספורט רמלה מליגה ב' דרום ב'.

בשנת 2022 עשה הסבה להייטק וסיים קורס הבטחת איכות.

תארים
הפועל באר שבע
אליפות: 2015/2016, 2016/2017
אלוף האלופים: 2016/2017
גביע הטוטו: 2016/2017

הפועל נוף הגליל
גביע הטוטו (הליגה הלאומית): 2020/2021

קישורים חיצוניים

הערות שוליים

כדורגלנים ישראלים
מגני כדורגל ישראלים
נוף הגליל: כדורגלנים
כדורגלני הפועל נוף הגליל
כדורגלני הפועל באר שבע
כדורגלני הפועל עכו
כדורגלני הפועל פתח תקווה
כדורגלני בני יהודה תל אביב
כדורגלני מכבי נתניה
כדורגלני בני סכנין
כדורגלני הפועל אשדוד
כדורגלני הכח עמידר רמת גן
כדורגלני הפועל אשקלון
ישראלים שנולדו ב-1991